**Жалпыга маалымдоо каражаттарында жана интернет ресурстарында Кыргыз Республикасынын билим берүү системасынын педагогикалык кадрларын мыкты чагылдыруу боюнча “Мугалимдик кесип” сынагын өткөрүү жөнүндө**

Жалпыга маалымдоо каражаттарын жана интернет ресурстарын Кыргыз Республикасынын билим берүү тармагынын педагогикалык кадрларын чагылдырууга тартуу, журналисттердин чыгармачыл жана кесиптик иштерин активдештирүүгө көмөктөшүү максатында, **буйрук кылам:**

1. “Мугалимдик кесип” сынагы 2018-жылдын 25-октябрынан 2019-жылдын 20-январына чейин өткөрүлсүн;
2. Мугалимдик кесипти мыкты чагылдыруу боюнча сынагынын Жобосу бекитилсин;
3. Жалпыга маалымдоо каражаттарынын жана интернет ресурстарынын арасында “Мугалимдик кесип” сынакты өткөрүү Билим берүү жана илим министрлигинин басма сөз кызматына (Чыкынова А.А.) жүктөлсүн;
4. Жалпыга маалымдоо каражаттарынын жана интернет ресурстарынын өкүлдөрүнүн сынакка активдүү катышуусу камсыз кылынсын;
5. Конкурстук комиссиянын курамы бекитилип, төмөнкү адамдар комиссиянын мүчөлөрү болуп дайындалсын:
* ББИМ Координациялык кеңешинин өкүлү Л.Марченко;
* Коомдук байкоочу кеңештин өкүлү А.Насырова;
* Мектепке чейинки, мектептеги жана мектептен тышкаркы билим берүү башкармалыгынын башкы адиси Г.Абдылдаева;
* Кесиптик билим берүү башкармалыгынын адиси М.Мамытова;
* Европа Биримдигинин долбоорунун өкүлү Г.Ботобаева;
* Европа Биримдигинин долбоорунун өкүлү Т.Эшиева;
* Европа Биримдигинин долбоорунун өкүлү А.Акматова;
* Республикалык педагогикалык кызматкерлердин квалификациясын жогорулатуу жана кайра даярдоо институтунун өкүлү Г.Артыкбаева;
1. “Мугалимдик кесип” сынагынын жеңүүчүлөрүн сыйлоо, каржылоо Кыргыз Республикасынын Европа Биримдигинин Өкүлчүлүгүнүн эсебинен жүргүзүлсүн;
2. Берилген буйруктун аткарылышын көзөмөлдөө Билим берүү жана илим министрлигинин басма сөз кызматына (Чыкынова А.А.) жүктөлсүн;

**Министрдин орун басары                                     Н.С.Джусупбекова**

**Макулдашылды:**

Мектепке чейинки, мектептеги

жана мектептен тышкаркы билим

берүү башкармалыгынын башчысы: Усеналиев М.Дж.

Кесиптик билим берүү

Башкармалыгынын башчысы: Абылкасымова Г.М.

Атк: Чыкынова А. 623591